Վատիկանի մէջ կայացած «երիտասարդները, հաւատք եւ կոչումի զատորոշում» երիտասարդներուն հայող եպիսկոպոսներուն 15-րդ սիւնհոդոսի աշխատանքներու մասնակցող աշխարհի զանազան երկիրներէն ժամանած եպիսկոպոսներուն շարքին, լիբանանէն, կը մասնակցի նաեւ Լատիններուն առաքելական տեղակալ՝ ծագումով հայ, գերապայծառ Սեզար Եսայեան, որ Վատիկան Նիւզ վատիկանի պաշտօնական լրատու գործակալութեան հետ ունեցած զրոյցի մը ընթացին անդրադարձաւ Լիբանանի մէջ երիտասարդներուն իրավիճակին ըսելով. «Հակառակ Լիբանանի մէջ տիրող դժուարին կացութեան ,մեր երիտասարդները կը փորձեն եկեղեցւոյ հիմնաքարերը դառնալ: Անոնք եկեղեցւոյ կենաքի ուժն են : Երիտասարդները Լիբանանի մէջ պատճառ կը փնտռեն, գոյատեւելու եւ վկայելու իրենց հաւատքը եւ նոյնիսկ անոնք որոնք ստիպուած են ամէն ինչ լքե՝լ փնտռելու համար աւելի լաւ կեանք մը, իրենց հետ կը տանին իրենց հաւատքը, ու զայն կը վկայեն իրենց հիւրընկալուած երկիրներուն մէջ:»ըսաւ գերապայծառ Եսայեան, նկատել տալով նաեւ որ Լիբանանի մէջ , եկեղեցական շարժումներու մէջ երիտասարդները մեծ դեր ու պատասխանատուութիւն ունին , անոնք զօրաւոր են իրենց ստացած կազմաւորումին մէջ , անոնք իրենց տուած վկայութեամբ կը վարակեն այլ երիտասարդները»